आर्च ब्रिज : पार्षद शबिस्ता जकी ने रुकवाया काम
छोटे तालाब पर निर्माणाधीन आर्च ब्रिज का काम शुक्रवार को कांग्रेस की महिला पार्षद शबिस्ता जकी ने रुकवा दिया। वे शाम को निर्माण स्थल पर पहुंचीं थीं। उन्होंने कहा कि पुरातत्व विभाग से एनओसी के बिना ब्रिज का निर्माण किया जा रहा है। साथ ही एप्रोच रोड की जद में चार लोगों के मकान आ रहे हैं। न्यायालय का आदेश उनके पक्ष में होने के बावजूद इन्हें हटाया जा रहा है। शबिस्ता ने इस मामले में कुछ समय पहले नगर निगम आयुक्त छवि भारद्वाज से भी मुलाकात की थी। उन्होंने कहा कि जब कमिश्नर ने कोई कार्रवाई नहीं की तो काम रुकवाने के अलावा कोई चारा नहीं था।
पुरातत्व से एनओसी के बाद ही यहां निर्माण कार्य शुरू हुआ है। ब्रिज का डिजाइन आईआईटी मुंबई से पास होकर आया है। ब्रिज की मूल डिजाइन में कोई बदलाव नहीं है। पार्षद महोदया को सारे तथ्यों से अवगत करा दिया गया है। ओपी गुप्ता, सहायक यंत्री, नगर निगम
नहीं दिखा सके कागजात
शबिस्ता ने मौके पर मौजूद नगर निगम अफसरों से एनओसी और ब्रिज की डिजाइन में बदलाव से जुड़े कागजात मांगे। अफसरों ने उन्हें डिजाइन आदि दिखाई, लेकिन वे संतुष्ट नहीं हुईं। सिटी इंजीनियर ओपी भारद्वाज के राजधानी से बाहर होने के कारण असिस्टेंट इंजीनियर ओपी गुप्ता से उनकी चर्चा हुई।
bho_Deva hin_Deva hin_Deva hin_Deva hin_Deva